Pärast võlausaldajate kõigi nõuete rahuldamist või tagamist või raha hoiustamist jaotatakse allesjäänud vara osanike või aktsionäride vahel vastavalt likvideerijate poolt koostatud vara jaotusplaanile. Vara võib jagada pärast kõigi võimalike sellesisuliste kohtuvaidluste lõppemist, kusjuures mitte enne kuue kuu möödumist äriühingu lõpetamise äriregistrisse kandmisest ja likvideerimisteate avaldamisest ning mitte enne kahe kuu möödumist lõppbilansi ja vara jaotusplaani osanikele või aktsionäridele tutvustamiseks esitamise teate saatmisest. Erandina võib kohus lubada osanikele või aktsionäridele väljamaksete tegemist enne kuue kuu möödumist likvideerimisteate avaldamisest, kui on üheselt selge, et sellega ei kahjustata võlausaldajate huve.